b"\n_START_ARTICLE_\nMajor League Baseball -kausi 2015\n_START_SECTION_\nRunkosarja\n_START_PARAGRAPH_\nJoukkueet kohtaavat kunkin divisioonavastustajansa 19 kertaa, yhteens\xc3\xa4 76 ottelua. Lis\xc3\xa4ksi kukin joukkue pelaa 6-7 ottelua jokaista oman liigansa toisen divisioonan joukkuetta vastaan. N\xc3\xa4ist\xc3\xa4 kertyy 66 ottelua. Loput 20 ottelua muodostuvat ns. interleague -otteluista toisen liigan joukkueita vastaan._NEWLINE_Koska divisioonaparit, joista n\xc3\xa4m\xc3\xa4 interleague -ottelut muodostettiin olivat t\xc3\xa4ll\xc3\xa4 kertaa: AL East vs. NL East, AL Central vs. NL Central ja AL West vs. NL West, sis\xc3\xa4ltyv\xc3\xa4t my\xc3\xb6s ns. paikallisvastustajat n\xc3\xa4ihin. Joukkue kohtaa paikallisvastustajansa kahdessa kolmen ottelun sarjassa (toinen kotona - toinen vieraissa), kaksi muuta vastustajaa kohdataan kahdessa kahden ottelun sarjassa (kotona ja vieraissa) ja edelleen kaksi muuta vastustajaa kohdataan yhdess\xc3\xa4 kolmen ottelun sarjassa (toinen kohdataan kotona, toinen vieraissa)._NEWLINE_Runkosarjan viimeisen kierroksen ottelut aloitetaan samaan aikaan kello 15.00 (Eastern Time).\n_START_SECTION_\nPostseason\n_START_PARAGRAPH_\nLiigan v\xc3\xa4lieriin (Division Series) selviytyv\xc3\xa4t suoraan divisiooniensa parhaat joukkueet (j\xc3\xa4rjestys m\xc3\xa4\xc3\xa4r\xc3\xa4ytyy Kassan perusteella, K = voitot-tappiot). Muista joukkueista kummankin liigan kaksi parasta pelaavat kerrasta poikki -menetelm\xc3\xa4ll\xc3\xa4 pudotusottelut (wild card game), joiden voittajat p\xc3\xa4\xc3\xa4siv\xc3\xa4t mukaan v\xc3\xa4lieriin. Divisioonan voitosta pelataan lis\xc3\xa4ottelu kahden parhaan ollessa tasatilanteessa. Samoin p\xc3\xa4\xc3\xa4syst\xc3\xa4 villin kortin -otteluun voidaan joutua lis\xc3\xa4otteluun._NEWLINE_Division Series'issa divisioonavoittajista paras kohtaa villin kortin ottelun voittajan, joka nykyisin voi olla my\xc3\xb6s samasta divisioonasta. Kaksi muuta divisioonavoittajaa pelaavat kesken\xc3\xa4\xc3\xa4n. Ottelut aloitetaan runkosarjassa paremmin menestyneen kotikent\xc3\xa4ll\xc3\xa4 kahdella ottelulla, jonka j\xc3\xa4lkeen ottelut 3 ja tarvittaessa 4 pelataan heikommin menestyneen kotona. Mik\xc3\xa4li tarvitaan viides ottelu, se pelataan j\xc3\xa4lleen paremman kotikent\xc3\xa4ll\xc3\xa4. Ottelupareissa ensiksi kolme voittoa saavuttanut joukkue etenee liigan mestaruusottelusarjaan (League Championship Series)._NEWLINE_Liigan mestaruus ratkeaa paras seitsem\xc3\xa4st\xc3\xa4 -systeemill\xc3\xa4, eli ensiksi nelj\xc3\xa4 voittoa saavuttanut joukkue saavuttaa liigan mestaruuden ja osallistuu World Seriesiin toisen liigan voittajaa vastaan. Ottelut aloitetaan kahdella pelill\xc3\xa4 paremmin sijoittuneen kotikent\xc3\xa4ll\xc3\xa4 (sijoitus divisioonassa ratkaisee ensisijaisesti, sitten kassa). Tarvittaessa kolme seuraavaa pelataan heikomman kotona ja kaksi viimeist\xc3\xa4 j\xc3\xa4lleen paremman joukkueen kotikent\xc3\xa4ll\xc3\xa4._NEWLINE_World Series pelataan samalla kaavalla kuin League Championship Series. Kotietu on sen liigan mestarilla, joka kyseisell\xc3\xa4 kaudella voittaa All stars -ottelun - t\xc3\xa4ll\xc3\xa4 kaudella AL. Kuten interleague -otteluissa, my\xc3\xb6s World Seriesiss\xc3\xa4, designated hitter -s\xc3\xa4\xc3\xa4nt\xc3\xb6\xc3\xa4 k\xc3\xa4ytet\xc3\xa4\xc3\xa4n otteluissa, joissa American Leaguen joukkue on kotijoukkueena."